তবে আলো অন্ধকার জীবনের দারিদ্র-স্বাচ্ছন্দ্যের মধ্যে এই ক’টা মাস কুমোরটুলি ব্যাপক জমজমাট। এখন দিকে দিকে শুধু রঙের ঢল। বড়ো-ছোটো প্রতিমা সব ঘরে ঘরে ভিড় করে দাঁড়িয়ে। অপেক্ষা এবারের বোধনের। তা সত্ত্বেও আসন্ন উৎসবের মধ্যেই যে লুকিয়ে আছে বিষাদের সানাইয়ের সুর। শিল্পীদের হাতে আসবে কিছুটা অর্থ। জ্বলবে আলো, ভরবে পেট, মিটবে ঋণ। কিন্তু তারপর ? আবার সেই অন্ধকার আর ঋণের বোঝায় মাটিতে নুইয়ে যাবে মাথা। অপেক্ষা আবার একটা বছর।